**CYNLLUN DATBLYGU LLEOL DIWYGIEDIG (2018-2033)**

**SIR GAERFYRDDIN**

**ARCHWILIAD**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nodyn Cyngor Technegol 15 – Datblygu, Llifogydd ac Erydu Arfordirol**

Fel yr wyf yn siŵr eich bod yn gwybod, cyhoeddodd Llywodraeth Cymru y Nodyn Cyngor Technegol (TAN) uchod ar 31 Mawrth 2025.

Mae'r TAN diwygiedig yn cydnabod y cynnydd posibl mewn llifogydd oherwydd newid hinsawdd ac yn rhoi mwy o bwyslais ar gynlluniau datblygu lleol (CDLl) fel y mecanwaith ar gyfer dyrannu safleoedd ond hefyd ar gyfer nodi mesurau lliniaru llifogydd ac asesu risg. Mae hyn yn cynnwys paratoi Cynllun Seilwaith i gefnogi CDLl unigol ac i nodi mesurau lliniaru llifogydd priodol.

I gynorthwyo'r archwiliad, byddwn yn ddiolchgar pe gallech adolygu cynnwys y TAN diwygiedig a chyflwyno papur gan asesu goblygiadau'r newidiadau polisi arfaethedig ar gyfer CDLl diwygiedig Sir Gaerfyrddin. Fel rhan o'r papur hwn, dylai'r Cyngor esbonio a ydyw o'r farn bod angen unrhyw newidiadau sylweddol i'r Cynllun Diwygiedig a/neu'r sylfaen dystiolaeth ategol. Os oes angen diwygiadau, dylid esbonio natur fanwl y diwygiadau hyn.

Dylai'r Cyngor gyflwyno'r wybodaeth bellach hon cyn gynted ag y bydd ar gael, a heb fod yn hwyrach na 30 Mai 2025.

Os oes gennych unrhyw gwestiynau ynghylch cynnwys y nodyn hwn, cysylltwch â mi drwy'r Swyddog Rhaglen.

*Nicola Gulley ac Ian Stevens*

AROLYGWYR

03/04/2025